FOTO EXCLUSIV În inima Naționalei! Cine a fost prezent la avanpremiera filmului dedicat calificării României la EURO 2024
România a obținut accederea la Campionatul European din Germania. EURO 2024 se vede la vară, începând cu 14 iunie, la PRO TV, Pro Arena și VOYO.
Selecționata lui Edward Iordănescu a încheiat prima Grupa I a preliminariilor cu 22 de puncte. Șase victorii și patru rezultate de egalitate a înregistrat prima reprezentativă în campania calificărilor la EURO 2024.
În inima Naționalei! Cine a fost prezent la avanpremiera filmului dedicat calificării României la EURO 2024
Joi seară, 9 mai, a avut loc lansarea filmului ”În inima Naționalei”, regizat de Remus Achim. La eveniment au luat parte premierul României, Marcel Ciolacu, dar și președintele Federației Române de Fotbal, Răzvan Burleanu, precum și Edward Iordănescu, alături de tatăl său, fostul selecționer al României, Anghel Iordănescu.
Pe lângă cei enumerați anterior, la avanpremieră și-au făcut apariția și Mihai Stoichiță, directorul tehnic al Federației Române de Fotbal, dar și cei doi campioni din Superliga României cu FCSB, Adrian Șut și Darius Olaru, respectiv Gabriel Bodescu, secretarul general adjunct al FRF.
Filmul ”În inima Naționalei” i-a surprins pe tricolori la antrenamente, în timpul campaniei de calificare la EURO 2024, dar a surprins și emoțiile resimțite de jucători la toate cele 10 partide din preliminarii, respectiv modul în care s-a consolidat lotul.
”Nu ai cum să fii o echipă pe teren dacă nu ești una și în afara lui”, a spus Radu Drăgușin, fundașul central al celor de la Tottenham Hotspur din Premier League, la un moment dat, în film.
Grupa României la EURO 2024
România s-a calificat la EURO 2024 după ce a încheiat pe prima poziție Grupa I a preliminariilor. Selecționata lui Edward Iordănescu va face parte la Campionatul European din Grupa E, alături de Ucraina, Belgia și Slovacia.
În luna iunie, înainte de partidele de la EURO 2024, România le va întâlni pe Bulgaria (marți, 4 iunie) și pe Liechtenstein (vineri, 7 iunie), la București, pe stadionul ”Steaua” din Ghencea. Orele exacte ale confruntărilor încă nu au fost stabilite.
Urmăriți SPORT.RO și pe Google News